- Բնականաբար, բոլորս ենք շահագրգռված առանց կեղծիքների ընտրություններ ունենալու մեջ: Եթե խոսքն այն մասին է, որ համախմբված աշխատանքով կանխենք հնարավոր կեղծիքները, ապա միանշանակ պատրաստ ենք բոլորի հետ աշխատել: Այդ սկզբունքն ընդունելի է բոլորի համար: Բայց մենք ներգրավված չենք եղել այդ փաստաթղթի քննարկումներին: Մենք չենք ուզում գտնվել անկոչ հյուրի կարգավիճակում, որպեսզի ստորագրենք ինչ-որ քննարկման տակ, որին ինքներս չենք մասնակցել: Ի վերջո, դա ուղղակի լուրջ չի: Եթե մենք խոսում ենք մի երևույթի մասին, որի համար կարծես թե շահագրգիռ ենք բոլորս, ապա նշանակում է` բոլորս էլ այդ` թիմային զգացողությունը պետք է ունենանք: Իսկ տվյալ դեպքում զգացողությունը ոչ թե թիմային է, այլ ճամբարային: Խոսքիս սկզբում էլ ասացի` սա անհատների մրցակցություն չի: